
Tuluyang biguin ang OBL2 


hukbo na patuloy na nananatiling mala- 


D mailihim ng pasistang reaksyunaryong 


ganap at malakas, at nakapagdudulot ng 
mga makapangyarihang dagok sa mga 


pwersa nila ang Bagong Hukbong 
Bayan (BHB). 


Sa gayon, di maiwasang 
aminin ng pasistang papet na 
AFP na bigo ang Oplan Bantay 
Laya 2 (OBL2) sa target ni- 
tong lumpuhin ang BHB at 
rebolusyonaryong kilusan 
hanggang sa dedlayn 
ng kontra-rebolusyona- 
ryong kampanyang ito 
na kasabay ng pagta- 
tapos ng termino ng 
rehimeng US-Arroyo sa 
katapusan ng Hunyo 2010. 
Ngunit nagpupumilit pa itong 
makapagpatama ng makapangyari- 
han kundi man pampatulog na big- 
was bago ang kanilang dedlayn o 
kahit pa matapos ito. 

Para makamit ito, ipinatutupad 
ngayon ng pasistang kaaway ang 
mga sumusunod: 

m Hinigpitan ng AFP ang po- 
kus sa mga pinakaprayoridad na la- 
rangang gerilya. Para makapagkon- 
sentra ng mas malaking pwersa sa 
bawat target, binawasan ang bi- 
lang ng prayoridad na target ng ba- 
wat area command mula sa dating 
10-12 tungong lima hanggang 
anim na larangang gerilya na la- 
mang (Nolcom - Kalinga, Abra, Au- 
rora, Bataan, Zambales; Solcom - 
mga larangang gerilya sa Quezon, 
Sorsogon at Masbate, Cencom - 
mga larangang gerilya sa Negros at 
Samar: EastMinCom - mga lara- 


ngang gerilya sa 
mga prubinsya 
ng Davao). Ang mga 
dating inihanay na target ay inila- 
gay sa segundaryong diin. 
Nagdagdag ng mga pwersang 
pangkombat para makamit ang mi- 
nimum na tig-isang batalyon sa ba- 
wat nasa prayoridad hanggang tig- 
dalawang batalyon sa bawat pa- 
ngunahing pinopokusan na lara- 
ngang gerilya. Para rito, mula pa 
2009 ay nagbuo ang AFP ng pitong 
bagong infantry battalion at dala- 
wang batalyon ng Scout Rangers at 
Special Forces. Nagrekrut din ng 
mga pwersa ng CAFGU na hindi na 
lamang ipinipirmi sa mga kampo 
kundi aktibo nang ginagamit sa 
pagsuyod sa mga prayoridad na lu- 
gar. 
m Dulot ng mga kabiguan ng 
mga pwersang panagupa ng AFP, 

pinalalakas nito ngayon ang mga 
yunit at operasyong CMO sa pag- 
asang magiging epektibo ito para 
sa panlilinlang, paniniktik at pa- 
nanakot sa mamamayan, pagpapa- 
hina ng kanilang rebolusyona- 
ryong diwa at paghahawan ng da- 
an para sa mga pwersang pang- 
kombat. Nagbuo ng tig-isang ba- 
talyong CMO sa bawat dibisyon at 
nagpakat ng tig-isang kumpa- 
nyang CMO sa bawat tintutukang 
kulumpon ng mga larangang geril- 
ya. 
Tutok ng CMO ang pagpapatin- 
di ng saywar at itim na propagan- 
da laban sa rebolusyonaryong kilu- 
san sa mga target na komunidad. 
Malaking bahagi rin ng mga gawa- 
in ng CMO ang pagrerekrut sa mga 
Barangay Intelligence Network 
(BIN) at CAFGU at pag-oorganisa 
ng mga sumukong elemento sa mga 
balangay ng CADRE (Confederation 
of Advocates for Development and 
Reforms). Inaayos din ng CMO ang 


regular na brodkas sa radyo ng ma- 
laki-laking bilang ng mga batalyon 
ng Philippine Army. 

Sa pamamagitan ng mga CMO, 
gamit ang mga BIN, CAFGU, CADRE 
at iba pa, pinalalakas ng AFP ang 
mga operasyong paniktik upang 
tukuyin ang kilos ng BHB. Layon 
nitong masiguro na ang mga opera- 
syong militar nila ay may tiyak na 
mga target at mabawasan ang 
magastos-sa-rekurso na mga opera- 
syong walang tiyak na target. 

Pinalalakas din ang paniniktik 
sa mga kilalang lider ng Partido at 
BHB hanggang sa antas ng prubin- 
sya at rehiyon, gayundin sa mga 
pinagsususpetsahang aktibo o su- 
musuporta sa rebolusyon sa mga 
target na base, pati na ang lambat- 
suporta ng rebolusyonaryong kilu- 
san tulad ng linya ng komunika- 
syon, suplay at iba pa. 

Katuwang ng iba pang mga yu- 
nit, malaki rin ang papel ng CMO sa 
tuluy-tuloy na pamamaslang sa na- 
tutukoy na mga kadre, lider, orga- 
nisador, aktibista at simpatisador 
ng rebolusyonaryong kilusan at li- 
gal na demokratikong kilusan, 

panggigipit sa pamilya ng mga tu- 
koy na kadre at kasapi na nasa re- 
bolusyonaryong kilusan, at mga ka- 
tulad na maruruming trabaho. Ki- 
nakasangkapan din sa mga ito ang 
mga narerekrut sa BIN, CAFGU, 
CADRE at iba pa. 

Pinahihigpit din ang tulungan 
at koordinasyon sa pagitan ng AFP 
at ng makakasangkapan na lokal na 
gubyerno, lokal na ahensya at non- 
government organization (NGO) pa- 
ra sa mga kinakailangang suporta 
sa mga operasyong CMO, paniktik 
at pangkombat ng kaaway. 

m Pinalaganap sa buong ban- 
sa ang modelong “Area Clearing” 
kapwa sa mga larangang gerilya sa 
kanayunan (“Red Area Clearing” na 
katulad ng ipinatupad sa Central 
Luzon, at “White Area Clearing” na 
katulad ng ipinatupad sa Southern 
Tagalog Region). 

Sangkap ng “Red Area Clearing” 
o RAC ang pagpapakat ng tig-isang 
batalyon sa bawat target na lara- 
ngang gerilya. Antas brigada ang 
tutok at pagpaplano sa pagkilos ni- 
to. Sangkap din ng RAC ang tinata- 
wag na “keyhole approach” sa tar- 
get na mga tinatayang baseng ge- 
rilya. Nagsisimula ang “keyhole ap- 
proach” sa sabay-sabay at dikit-di- 
kit na pagpapakat ang mga Special 
Operations Teams (SOT) sa saklaw 
ng baseng gerilya sa kumpol ng 
magkakadikit na mga baryo at sit- 
yo. 

Matagalan at paulit-ulit ang 
pagpapakat, masinsin ang pagsu- 
suyod at paggagalugad sa saklaw 
na mga baryo, sa paligid at sa pa- 
gitan ng mga ito. Sa mga opera- 
syong ito, may kombinasyon ng 
60% na operasyong pangkombat, 
30% na operasyong paniktik at 
10% na operasyong CMO. Lalaki 
ang bahagi ng CMO kapag natayang 
wala nang BHB sa lugar at nasa 
yugtong suporta na ang RAC. Sa 
pagpapatupad ng kumbinasyon ng 
mga ito, inaaahan ng kaaway na di 
basta-basta mababawi ng mga re- 


bolusyonaryong pwersa ang mga 
larangang gerilyang “nalinis” na ng 
RAC. 

Tinutukoy at inihahanda ang 
isa o ilang engagement area (lugar 
kung saan mayroong itinatanim 
ang kaaway na malalim na paniktik 
at naghihintay na lamang ng pag- 
kakataong makipagsagupa sa BHB) 
at Venus flytrap (kalapit na lugar 
kung saan may malalim na paniktik 
pero sadyang madalang ang opera- 
syon ng AFP para doon maaaring 
umatras at makahon ang natataboy 
na mga pwersa ng BHB). 

Tinutukoy din ang isa o ilang 
constriction area (lugar na mahina 
ang presensyang militar at lambat 
paniktik ng kaaway kaya't pwe- 
deng direksyon ng pagpapalawak 
ng BHB mula sa pinopokusan ng 
kaaway, kaya't ginagawan ng ka- 
away ng paraan para mahadlangan 
ang pagpapalawak ng BHB doon). 
Magtatalaga sila ng mga tropang 
sasagupa sa papasok o dadaang 
yunit ng BHB upang sukulin o di 
kaya ay itaboy sa itinakdang Venus 
flytrap at doon ibuslo sa mapagpa- 
syang labanan. 

Kasabay ng paglulunsad ng 
mga RAC ay naglulunsad din ng 
mga “White Area Clearing” (WAC), 
kung saan prayoridad ang pagwas- 
ak sa panrehiyong makinarya ng ki- 
lusan sa mga puting purok, pag- 
nyutralisa sa mga tukoy na kadre at 
organisador sa iba't ibang sektor, 
pagpapatupad ng mga Counter-In- 
surgency Seminar at pagtatayo ng 
lambat paniktik sa iba't ibang sek- 
tor at pagbubuo ng mga organisa- 
syon na pantapat na sa mga hayag 
na demokratikong organisasyon. 

Pinatigting din ang mga opera- 
syong CMO sa mga sentrong bayan 
ng mga prayoridad na larangan at 
sa mga sentrong urban ng rehiyon, 
kung saan target ang mga organi- 
sadong komunidad, mga pinagsu- 
suspetsahang kumikilos doon, mga 
aktibista sa ligal, at mga alyado at 
tagasuporta roon. 

Pagsusuri at pagharap 
sa kabuuang plano ng kaaway 


ng mga eryang nasa prayoridad ng OBL2 ay yaong mga nakalatag ang 
mga larangang gerilya sa mga estratehikong lugar na sumasaklaw sa 


malawak na bahagi ng rehiyon. 

Para mas mapahigpit ang tutok 
sa mas kaunting lugar na pinopo- 
kusan, obligadong panipisin pa ng 
kaaway ang latag ng pwersa sa mas 
malawak na mga bahagi. Sa gayon, 
kahit sa mga rehiyong pinopoku- 
san, lilitaw ang mga bulnerableng 
bahagi sa pakat ng kaaway. Habang 
mas marami ang nakalatag na mga 
larangang gerilya na may malaki o 
kalakhang bilang ng mga laking- 
kumpanyang larangang gerilya, 
mas maluwag na makakamaniobra 
at mas aktibong makakasunggab sa 
inisyatiba kahit sa mga pokus na 
erya. Magbubunga rin ito ng mas 
maluwag na sitwasyong militar sa 
mga rehiyong nasa segundaryong 
atensyon ng kaaway. 

Sa pagsisikap naman nilang 
manlinlang at magpabango sa pa- 
mamagitan ng pinalawak at pinaig- 
ting na CMO, litaw na litaw pa rin 
ang kanilang madudugong krimen 
at maruruming paraan. Hindi pwe- 
deng pagtakpan ang tunay na pa- 
sista at papet na katangian ng AFP 
at ang kontra-mamamayan at kon- 
tra-rebolusyonaryong layunin ng 
mga operasyon nito. Hindi tumata- 
lab sa nakararaming mamamayan 
ang kanilang say- 

war. Epektibong nakanunyutralisa 
sa paninindak at pananakot ng ka- 
away sa mamamayan ang pagdikit 
at pagpapalakas sa kanila ng mga 
rebolusyonaryong pwersa, at ang 
nakikita nilang malakas at epekti- 
bong paglaban sa panlilinlang at 
pasismo ng kaaway. 

Kung desidido ang mga sagad- 
sarin sa panig ng kaaway sa layu- 
ning lumpuhin ang rebolusyona- 
ryong kilusan, higit pa ang deter- 
minasyon ng mga rebolusyona- 
ryong pwersa at rebolusyonaryong 
mamamayan na biguin ang kaaway 
at isulong sa mas mataas na antas 
ang digmang bayan. 

Patuloy na nagpapakahusay ta- 
yong matuto at umunlad mula sa 
sarili nating mga karanasan at sa 
wastong mga prinsipyo, estratehi- 
ya at akmang taktika. Napatutuna- 
yan sa ating mga karanasan ang 
kahalagahan ng pleksibilidad sa 
disposisyon at galaw ng pwersa, at 
ang ugnayan at pagtatalikuran ng 
mga larangang gerilya at kumpol 
ng mga larangan. Maha- 

halagang lek- 


syon ang 
mga 


natutunan natin kaugnay ng pa- 
ngangailangan ng rehiyunal at sub- 
rehiyunal na pamumunong militar, 
at ng kahalagahan ng inter-lara- 
ngang tulungan at koordinasyon. 
May mga natututunan tayo sa higit 
na pangangailangan ng angkop na 
mga bertikal na pormasyon sa an- 
tas ng rehiyon at subrehiyon, ka- 
kumbinasyon ng malawakang latag 
ng mga pwersang horisontal, 
upang mabilis na umakma sa paba- 
gu-bagong sitwasyong militar, at 
magsilbi sa pagtotodo-larga ng at- 
ing pakikidigmang gerilya at pag- 
papalawak ng rebolusyonaryong 
base. Naririyan din ang akmang 
kumbinasyon ng kalupaan at latag 
ng mga larangang gerilya. Palagi 
ring nasasariwa ang pakikipagpalit 
ng ispasyo para sa panahon, ang 
pagsugpo sa mga kontra-rebolu- 
syonaryo, ang pagpapalaganap ng 
bira sa mga nahihiwalay na tropa 
ng kaaway, ang paglalagay sa 
opensibang posturang militar ng 
mga pwersang gerilyang horison- 
tal, ang kahalagahan ng pwersang 
milisya sa pakikidigmang atrisyon 
at sa kabuuang pagpapalakas ng 
hukbong bayan, at ang pagpapalu- 
wag pa ng mga inisyatiba sa pama- 
magitan ng mga operasyong parti- 
sano sa mga linya ng suplay, komu- 
nikasyon at transportasyon ng ka- 
away hanggang sa pinakalikuran ng 
kaaway. Nananatiling mahigpit ang 
paghawak natin sa ating kalama- 
ngan sa pulitika, sa kahalagahan 
ng buo at listong pamumuno, at 
koordinasyon sa antas rehiyon sa 
mga pwersa at pakikibaka sa mga 

puting purok, mga sentrong 

lunsod hanggang sa pamban- 

sang sentro. Pinahahalagahan 

din natin ang mga tulong sa ar- 

madong pakikibaka mula sa 

mga lokal hanggang pamban- 
sang antas at pati ibayong dagat, 
kabilang na ang pag-asikaso at 
pagpapaunlad ng pagtugon sa mga 
pangangailangan ng hukbo at masa 
sa ekonomya, lohistika, medikal, at 

iba pa. 
Mga tungkulin sa tuluyang pagbibigo 
ng OBL2 


a harap ng hibang na pag-atake at pananalasa ng pasista at papet na 
AFP sa mga pinakahuling minuto na ng OBL2, mahigpit at kagyat na 


mga tungkulin ang mga sumusunod 
upang tuluyan na itong mabigo: 

1. Mabilis at mahigpit na pag- 
kaisahin ang Partido, hukbo at ma- 
sa sa reaksyunaryo at buhong na 
katangian ng OBL2, pag-aralan at 
kilalanin ang mga bulnerabilidad at 
kahinaan ng kaaway habang seryo- 
song inaalam at pinaghahandaan 
ang mga peligro at pinsalang kaya 
at pwedeng idulot pa nito. Pata- 
asin ang determinasyon ng pwersa 
at masa na labanan at biguin ang 
mga bagong pakana ng OBL2. 

2. Tiyakin at lalo pang palaka- 
sin ang maagap at aktibong pamu- 
munong pampulitika at pangmilitar 
sa antas ng rehiyon, prubin- 
sya/subrehiyon, inter-larangang 
gerilya at larangang gerilya. Res- 
ponsibilidad ng mga sentro ng pa- 
mumuno sa mga nasabing antas 
ang mahigpit na pagsubaybay sa 
kabuuang sitwasyon sa saklaw at 
antas, maagap na suriin at tayahin 
ang mga layunin at plano ng ka- 
away: matamang pag-aralan ang 
mga kalakasan, gayundin ang mga 
kahinaan at bulnerabilidad ng ka- 
away: bumuo ng planong militar at 
pulitikal na kinakailangan at ang- 
kop sa sitwasyon: mabilis na umak- 
syon at umakma sa pagbabagu-ba- 
go ng sitwasyon para gabayan ang 
mga pwersa at masa sa tamang 
pagkilos at paglaban. Nasa 
pamunuan sa bawat antas @ 
ang responsibilidad na 
mabilis na ipaabot sa mga 
kinauukulang namumu- 
nong organo ang mga 
ulat at pagsusuri sa sitwas- | 
yon sa kani-kanilang antas, | 
gayundin ang mga plano, 


pasya at kahilingan sa MW 
instruksyon. 

3. Paganahin ang mga pang- 
operasyong kumand sa teritoryo 
mula sa antas ng rehiyon, subrehi- 
yon at larangan. Sa mga pang-ope- 
rasyong kumand sa mga larangan, 
tiyaking may kinatawan ang ku- 
mand ng milisya sa erya (pwedeng 
kumbinasyon ng mga kadre o upi- 
syal ng sentro de grabidad ng lara- 
ngan na nakatutok sa mga yunit 
milisya at mga piling kadre sa yu- 
nit milisya sa erya). 

4. Buuin ang pinag-isang 
pampulitikang kumand sa puting 
purok na nakasalalay sa malawak at 
malalim na kilusang lihim at may 
mahigpit at ligtas na ugnay sa mga 
pwersang lihim at hayag sa puting 
purok. Responsibilidad ng kumand 
na ito ang pagtiyak at patuloy na 
pagpapalakas sa rehiyunal na pa- 
mumuno at koordinasyon sa gawa- 
in at pakikibaka sa puting purok. 
Magtitiyak at magpapalakas ito ng 
koordinasyon sa ligal na demokrati- 
kong kilusan sa sentrong lunsod at 
pambansang antas. 

5. Hawakan ang opensibang 
posturang militar upang aktibong 
magdepensa laban sa panibagong 
pananalakay ng kaaway at mabilis 
na masamantala ang mga kahinaan 
at mahihinang bahagi ng kaaway. 

Tungo rito, kai- 


ngang tiyakin ang sumusunod: 

m Gumawa ng buong planong 
militar para sa aktibong depensa at 
paglaban sa antas ng rehiyon 
hanggang sa mga larangang geri- 
lya. 

m Mag-isyu at magpatupad ng 
nakatayong patakaran sa aktibong 
pagbira laban sa mahihinang baha- 
gi ng kaaway saanmang bahagi ng 
mga larangang gerilya, mga tabing 
kalsada at haywey, kagubatan, ga- 
yundin sa mga sentrong bayan at 
syudad. 

m  Pakilusin ang mga rehiyunal 
na yunit gerilya at subrehiyunal na 
yunit gerilya bilang mga tunay na 
sentro de grabidad sa gawaing mi- 
litar sa pamamagitan ng pangu- 
nguna sa pagbira sa mahihinang 
bahagi ng kaaway (naglalakad, na- 
kasasakyan, nakahimpil, at iba pa). 
Patindihin ang mga taktikal na 
opensiba sa mahihinang bahagi sa 
tagiliran at likuran ng kaaway. 

m Bigyan ng malaking aten- 
syon (hanggang 70%-80%) ang ga- 
waing militar ng mga horisontal na 
yunit na pwedeng magkaanyo ng 
paglilibre ng kalahati o higit sa ka- 
lahati ng pwersa nito para sa ga- 
waing militar. 

m Palawakin at palakasin ang 
mga yunit milisya upang maging 
pangunahing pwersa sa paglulun- 
sad ng pakikidigmang gerilya ng 
masa. Sanayin at gabayan sila para 
sa aktibo at sistematikong pagla- 
hok sa gawaing paniktik, pagsugpo 
sa mga kontra-rebolusyonaryong 
elemento, at pagsuporta sa mga 
taktikal na opensiba at iba pang 

| , gawaing militar ng mga 
4] buong-panahong pwer- 
@ sang gerilya. Palawakin 


m Pasiglahin ang mga opera- 
syong partisano sa mga panguna- 

hing linya ng suplay, ko- 

munikasyon at transpor- 

tasyon ng kaaway, sa mga 

sentrong bayan at syudad 
upang obligahin ang ka- 
away na magtali ng mala- 
king pwersa sa pagbaban- 
tay sa kanyang likuran. 

m Palawakin at paigti- 
ngin ang mga taktikal na 
opensiba at iba pang ak- 
syong gerilya upang saman- 
talahin ang mga puwang, 
mahina at manipis na mga ba- 
hagi ng kaaway at pigilan siyang 
maluwag na makapanghalihaw sa 
iilang piling konsentrasyon ng ka- 
nyang pag-atake. 

6. Palakasin ang inisyatiba, 
pleksibilidad at dinamismo ng la- 
hat ng pwersang gerilya. Tungkulin 
ng lahat ng pwersang gerilya na 
sumunggab sa mga bulnerabilidad 
at kahinaan ng kaaway para magsa- 
gawa ng mga taktikal na opensiba 
na akma sa kanilang kakayahan at 
makapag-ambag sa abot-kaya sa 
kabuuang pagpapaigting ng pakiki- 
digmang gerilya at pagbigo sa bu- 
hong na pananalakay ng pasista at 
papet na AFP. Puspusang bakahin 
ang pasibidad na magdudulot la- 
mang ng pagkawala ng inisyatiba, 
papatinding pagkagipit, pagkagas- 
gas at mas malaking peligro ng 
pinsala at pagkadurog. Sa ganitong 
paraan lamang aktibong makapag- 
tatanggol laban sa opensiba ng ka- 
away, mapangangalagaan ang 
pwersa at baseng masa at mas ma- 
siglang mapapalawak at mapalala- 
kas ang mga ito. Sa pamamagitan 
ng pagpapaigting ng mga atake sa 
kaaway sa pinakamalawak na sak- 
law, saanman may mga pwersang 
gerilya at pwersang milisya, ipag- 
kait sa mga pasistang tropa ang lu- 
gar at pagkakataong mapanatag: 
panatilihin silang laging nanghu- 
hula at nababahala kung saan at 
kung kailan sila tatamaan ng gan- 
ting-atake ng BHB at mamamayan. 

Sa pagsigla ng mga taktikal na 

opensiba at pakikidigmang gerilya, 
mapupukaw ang entusyasmo ng 
pwersa at masa. Kailangang saman- 
talahin ang ganitong positibong 
sitwasyon para mapabilis ang pag- 
tatayo at pagpapalawak ng mga 
ganap na samahang masa sa antas 
ng baryo, munisipalidad at distrito, 
at mapabilis ang pagpapalawak at 
pagpapalakas ng hukbo at mili- 
syang bayan. Samantalahin ang 
entusyasmo at malawak na simpa- 
tya at suporta ng masa, ang mala- 
wak at malalim na ugat natin sa 
maraming lugar at ang pagkakilala 
natin sa masa sa maraming lugar 
upang pabilisin ang pag-aangat ng 
antas ng organisasyon at pagkilos 
ng mamamayan. 

7. Sa pagbubuo ng planong 
militar sa antas ng rehiyon, ipalo- 
ob ang sumusunod: 

m pagsusuri sa layunin at pla- 
no ng kaaway; mga kalakasan at 
mga bulnerabilidad nito 

m papel ng iba't ibang bahagi 
ng mga pwersa at yunit gerilya sa 
rehiyon, kabilang ang mga mili- 
syang bayan 

m plano para mabilis na pala- 
kasin ang inisyatibang militar sa 
relatibong maluluwag na bahagi 

m gabay sa mga yunit ng teri- 
toryo at hukbong bayan sa mahu- 
say at detalyadong pagtukoy sa 


malalambot na bahagi ng kaaway 
(mga detatsment ng CAFGU: malili- 
it na yunit na naglalakad, naka- 
sasakyan o abala sa iba't ibang 
lakad at gawain sa labas ng 
kampo: mga pribadong arma- 
dong grupo). 

a pagbibigay ng aten- 
syon sa paglikha ng inisya- 
tiba sa anyo ng mga opera- 
syong partisano sa mga ru- 
ta ng suplay (kalsada, ilog, 
sentrong bayan), linya ng 
komunikasyon at transpor- 
tasyon; at pagbira sa mga pwer- 


sang paniktik ng kaaway. 


m plano sa pagtukoy at pag- 
wasak sa lambat-paniktik ng ka- 
away sa kanayunan at kalunsuran. 

m gawaing militar ng milisya, 
kabilang na ang kaugnay ng pasa- 
bog, patibong at katutubong san- 
data 

m pagtaya sa partikular na 
saklaw ng pokus ng atake ng ka- 
away, malamang na mga engage- 
ment area at constriction area, at 
mga gawain at angkop na paraan 
ng pagkilos sa mga ito. 

m paghahanay at pagpalaga- 
nap ng iba't ibang taktika sa pag- 
bira sa kaaway, kabilang na ang 
pangkontra sa kanilang kontra-am- 
bus-kontrareyd na mga regulasyon. 

m pagpapaunlad sa mga tek- 
nika kaugnay ng pag-isnayp, gamit 
ng pasabog, patibong, ambus at 
reyd sa araw o gabi. 

m mahigpit na paghawak sa 
mga plano't regulasyon laban sa 
depensiba at pagpapalaganap ng 
kilusang pagsisikreto sa pagkilos, 
paghihimpil at iba pa (tulad ng ka- 
sabihan sa Hukbong Mapagpalaya 
ng Mamamayan ng Vietnam: “Lu- 
makad nang walang bakas, magluto 
nang walang usok, magsalita nang 
walang ingay, umubo nang walang 
tunog”) 

m agresibong pagpapalaki ng 
tauhan ng BHB at pagpaparami ng 
mga platun nito bilang esensyal na 
bahagi rin ng planong militar. 


Sa mga pulong at dokumento, 
iwasang itala ang mga taktikal na 
impormasyon tulad ng mga taktikal 
na planong militar, hatian ng mga 
erya, laki, lakas at disposisyon ng 
mga yunit at mga katulad. Kaila- 
ngan ang ibayong pag-iingat at 
paglilihim upang gawing bulag at 
bingi ang kaaway sa ating plano at 
mga kilos. 

8. Paunlarin ang pleksibilidad 
at inisyatiba sa pamamagitan ng 
pagpapalakas ng tulungan at koor- 
dinasyon sa pagitan ng mga lara- 
ngan at sa pagitan ng mga inter- 
larangan o subrehiyon: pag-iimbak 
ng bigas, asin at iba pang saligang 
pangangailangan sa mga estratehi- 
kong bahaging saklaw ng maniobra 
ng mga yunit ng BHB: pagtatalaga 
ng mga yunit milisya para maghan- 
da ng mga sikretong ruta o maging 
pangunahing pwersang pansalo o 
salubong sa mga yunit ng BHB na 
dadaan sa lugar. 

Mabilis na baguhin at iakma 
ang pakat ng pwersa at mga gawa- 
in upang maiwasan ang malakas 
na bigwas ng kaaway, maiwasang 
labis na mabugbog o magasgas 
ang isang bahagi at mabilis na 


sunggaban ang mga kahinaan ng 
kaaway. 

9. Tiyakin ang kahandaan ng 
mga yunit mula sa antas ng rehi- 
yon hanggang larangan sa anu- 
mang kumand at sa mahigpit na 
pagtalima rito. 

10. Ubos-kayang samantalahin 
ang sitwasyon sa mga rehiyon o 
erya na relatibong maluwag ang 
pakat ng kaaway, upang makapag- 
palawak ng saklaw, makapagpalaki 
ng yunit ng BHB, makapagpalaki 
ng baseng masa at maglunsad ng 
pakikibakang agraryo. 

11.Palakasin ang gawaing pro- 
paganda at edukasyon. Ipatupad 
ang tit-for-tat na gawaing propa- 
ganda sa pamamagitan ng mga 
Sandatahang Yunit sa Propaganda, 
paglalabas ng mga pahayag at 
press release at pagpapadalo o pag- 
tawag sa mga programa sa radio. 
Paunlarin ang paggamit ng mga 
makabagong paraan sa propagan- 
da, kabilang ang pagpapadala ng 
mga podcast, video at ibang mater- 
yal pampropaganda sa internet, 
pagpapalaganap sa mga baryo ng 
mga DVD na may rebolusyonaryo o 
progresibong nilalaman at iba pang 


paraan. 

12.Maagap na organisahin at 
isulong ang antipasista/anti-mili- 
tarisasyong kilusang masa at iba 
pang kampanya at kilusang masa. 
Huwag hintaying tumindi ang mga 
pasistang pang-aabuso bago buuin 
ang mga pandepensang anyo ng or- 
ganisasyon at buhayin ang kilusan 
at alyansang antipasista at anti- 
militarisasyon. Sa pag-igting ng 
pasismo at militarisasyon, ang iba 
pang kampanya at kilusang masa 
(laban sa kagutuman, pangangam- 
kam ng lupa, pagsalanta sa kapali- 
giran, para sa lupa at kabuhayan, 
at mga katulad nito) ay lalong kai- 
langan para palawakin ang inisya- 
tiba at maniobra ng masa. 

13.Mahusay na samantalahin 
ang pagkakahati-hati ng reaksyon 
at buuin ang malapad na nagkakai- 
sang prente sa iba't ibang antas at 
anyo upang biguin ang pakana ng 
kaaway na konsolidahin ang reak- 
syon laban sa rebolusyonaryong ki- 
lusan. 

14.Padaluyin ang suportang 
kadre, tauhan, paniktik, materyal 
at lohistika mula sa kalunsuran pa- 
tungong kanayunan. ABI 

TAN 


Tuluyang biguin ang OBL2 


hukbo na patuloy na nananatiling mala- 


D mailihim ng pasistang reaksyunaryong 


ganap at malakas, at nakapagdudulot ng 
mga makapangyarihang dagok sa mga 


pwersa nila ang Bagong Hukbong 
Bayan (BHB). 


Sa gayon, di maiwasang 
aminin ng pasistang papet na 
AFP na bigo ang Oplan Bantay 
Laya 2 (OBL2) sa target ni- 
tong lumpuhin ang BHB at 
rebolusyonaryong kilusan 
hanggang sa dedlayn 
ng kontra-rebolusyona- 
ryong kampanyang ito 
na kasabay ng pagta- >y 
tapos ng termino ng 
rehimeng US-Arroyo sa 
katapusan ng Hunyo 2010. 
Ngunit nagpupumilit pa itong 
makapagpatama ng makapangyari- 
han kundi man pampatulog na big- 
was bago ang kanilang dedlayn o 
kahit pa matapos ito. 

Para makamit ito, ipinatutupad 
ngayon ng pasistang kaaway ang 
mga sumusunod: 

m Hinigpitan ng AFP ang po- 
kus sa mga pinakaprayoridad na la- 
rangang gerilya. Para makapagkon- 
sentra ng mas malaking pwersa sa 
bawat target, binawasan ang bi- 
lang ng prayoridad na target ng ba- 
wat area command mula sa dating 
10-12 tungong lima hanggang 
anim na larangang gerilya na la- 
mang (Nolcom - Kalinga, Abra, Au- 
rora, Bataan, Zambales; Solcom - 
mga larangang gerilya sa Quezon, 
Sorsogon at Masbate, Cencom - 
mga larangang gerilya sa Negros at 
Samar: EastMinCom - mga lara- 


ngang gerilya sa 
mga prubinsya 
ng Davao). Ang mga 
dating inihanay na target ay inila- 
gay sa segundaryong diin. 
Nagdagdag ng mga pwersang 
pangkombat para makamit ang mi- 
nimum na tig-isang batalyon sa ba- 
wat nasa prayoridad hanggang tig- 
dalawang batalyon sa bawat pa- 
ngunahing pinopokusan na lara- 
ngang gerilya. Para rito, mula pa 
2009 ay nagbuo ang AFP ng pitong 
bagong infantry battalion at dala- 
wang batalyon ng Scout Rangers at 
Special Forces. Nagrekrut din ng 
mga pwersa ng CAFGU na hindi na 
lamang ipinipirmi sa mga kampo 
kundi aktibo nang ginagamit sa 
pagsuyod sa mga prayoridad na lu- 
gar. 
m Dulot ng mga kabiguan ng 
mga pwersang panagupa ng AFP, 

pinalalakas nito ngayon ang mga 
yunit at operasyong CMO sa pag- 
asang magiging epektibo ito para 
sa panlilinlang, paniniktik at pa- 
nanakot sa mamamayan, pagpapa- 
hina ng kanilang rebolusyona- 
ryong diwa at paghahawan ng da- 
an para sa mga pwersang pang- 
kombat. Nagbuo ng tig-isang ba- 
talyong CMO sa bawat dibisyon at 
nagpakat ng tig-isang kumpa- 
nyang CMO sa bawat tintutukang 
kulumpon ng mga larangang geril- 
ya. 
Tutok ng CMO ang pagpapatin- 
di ng saywar at itim na propagan- 
da laban sa rebolusyonaryong kilu- 
san sa mga target na komunidad. 
Malaking bahagi rin ng mga gawa- 
in ng CMO ang pagrerekrut sa mga 
Barangay Intelligence Network 
(BIN) at CAFGU at pag-oorganisa 
ng mga sumukong elemento sa mga 
balangay ng CADRE (Confederation 
of Advocates for Development and 
Reforms). Inaayos din ng CMO ang 


Mga instruksyon sa paglilimbag 


1. Ang sinundang pahina, na eksaktong kopya ng pahina 1 maliban sa mas 
mapusyaw ang masthead o logo ay para sa mga gumagamit ng mimeo machine o 
naglilimbag sa paraang v-type. Idinisenyo ito para hindi madaling makasira ng istensil. 


2. Pag-print sa istensil: 
Sa print dialog, i-check ang Print as image 


Alisin ang check sa Shrink oversized pages to paper size 
I-click ang Properties 


Tiyaking naka-set sa 100% ang Scaling 


a) 

b) 

k) 

d) I-click ang Advanced 
e) 

d) Ituloy ang pag-print 


3. Hinihikayat ang mga kasama na ipaabot sa patnugutan ng AB ang anumang 
problema kaugnay ng paglilimbag sa pamamagitan ng v-type. Magpadala ng email sa 
angbayan@yahoo.com 


